கேள்வி: பால் வெல்டன் - சதுரங்க வாழ்க்கை பற்றி விளக்கவும்.
பதில்: 2015ஆம் ஆண்டு சூன் மாதத்தில் பிரெஞ்சு அணி வெற்றியாளர் போட்டியில் தனது முதல் கிராண்டுமாசுட்டர் விதிமுறையைப் பெற்றார். இப்போட்டியில் இவர் ஒவ்வொரு ஆட்டத்திலும் கருப்பு காய்களுடன் விளையாடியது குறிப்பிடத்தக்கது. அடுத்த விதிமுறைக்ளை 2016 ஆம் ஆண்டு சூன் மாதத்தில் சிறந்த 12 பிரெஞ்சு அணி வெற்றியாளர் போட்டியிலும் 2018 ஆம் ஆண்டு பிப்ரவரி மாதத்தில் பன்டெசுலிகா சதுரங்கப் போட்டியிலும் பெற்றார். 2018 ஆம் ஆண்டு அகத்து மாதத்தில் வெல்டன், அண்டோயின் ஃபேவரெல் மற்றும் அவரது மாணவர் அண்டோயின் போர்னல் ஆகியோர் போர்டியாக்சூக்கு அருகிலுள்ள அவர்டினில் நடந்த திறந்த நிலை சதுரங்கப் போட்டியில் போட்டியிட்டனர். அவர்கள் போர்னல் போட்டியில் இவர் வெற்றி பெற உதவினார்கள். 2020 ஆம் ஆண்டு சூன் மாதத்தில் நடைபெற்ற இலிச்சசு இணையவழி சதுரங்கப் போட்டியில் இவர் 5ஆவது இடத்தைப் பிடித்தார். பிப்ரவரி 2023 ஆம் ஆண்டு பிப்ரவரி மாதத்தில் நடைபெற்ற கேப்பெல்-லா-கிராண்டே திறந்தநிலை சதுரங்கப் போட்டியில் சலோனைசு எக்செகர் சதுரங்க மன்றத்தை இவர் பிரதிநிதித்துவப்படுத்தினார். இப்போட்டியில் 30 இடங்களில் 9 ஆவது இடத்தைப் பிடித்தார். 2025 சதுரங்க உலகக் கோப்பை விளையாடினார். அங்கு முதல் சுற்றில் பெலாரசு நாட்டின் விளாடிசுலாவ் கோவலேவிடம் தோற்றுப்போனார்.